钦定古今图书集成/理学汇编/经籍典/第079卷 > 宋朱子大全集 > 《答王遇》
## 钦定古今图书集成/理学汇编/经籍典/第079卷 > 宋朱子大全集 > 《答王遇》

《易》中先儒旧法皆不可废，但互体、五行、纳甲、飞伏之
类，未及致思耳。卦变独于《彖传》之词有用，然旧图亦
未备，顷尝修定，今写去，可就空处填画卦爻，而以《彖
传》考之，则卦所从来皆可见矣。然其间亦有一卦从
数卦而来者，须细考之，可以见《易》中象数无所不通，
不当如今人之拘滞也。今于图中如此添修，当已明
白矣。